Mietteitä (Wahlman)
Kristinopin valo koitti
 Ensin länsi-Suomelle,
 Sinne ensin sia saatiin
 Sanan saarna-huoneelle,
 Jossa kansaa opetettiin,
 Mielehensä terotettiin,
 Että ainoa on Jumala,
 Hänessä kolme personaa.

 Kirjotettiin vuosiluku
 Tuhat puoli-toist sataa,
 Jolloin pyhä Henrik tuli
 Ruotsista Suomeen saarnaamaan
 Erik yhdeksäs kuningas
 Ja sotaväki seurassans,
 Pappein joukko myöskin oli,
 Joka saarnaamahan tuli.

 Kauvan asui Kainuun kansa
 Täällä Suomen niemellä,
 Tuli aikoin omallansa
 Tavoilla ja kielellä,
 Pakanana elelivät,
 Luonnon voimia palvelivat
 Jumalien arvolla,
 Orjallisella pelvolla.

 Jumaliansa nimittivät
 Ukoks, Kekriks, Tepoksi,
 Auksi niitä rukoilivat,
 Jos mitä tointa aljettiin,
 Tuoni, Ahti ja Mielikki,
 Jolta karjan tuotteita rukoiltiin;
 Vellamo Ahtin emäntä,
 Kaikilla oli perheensä.

 Kristinopin valo kirkas
 On maassamme jo paistanut
 Seitsemän sataa yksitoista
 Vuotta saarna kaikunut.
 Luovuttu on mokomista
 Pakanoiden jumalista
 Herraan yhteen totiseen
 Nyt Suomen kansa luottanee!

 Jokos lienee Suomen kansa
 Täyteen määrään ehtinyt?
 Tässä lemmen Isänmaassa
 Tarkotuksensa täyttänyt,
 Ett’ei taitoo enämpätä
 Oppia kaipaa uudempata,
 Kun mitä on jo oppinunna
 Vuosi-sadat seurannunna.

 Keksinnöt ja nyky-aika
 Vaatineepi taitoa
 Enämpi kun talonpoika
 Itse voinee oppia.
 Kansakoulu kelvollinen,
 Seurakunnille mahdollinen
 On tällöin hyvin tarpeeseen
 Sen sivistyneet myöntänee.

 Vastuksia kaikkialta
 Kuuluu sitä vastahan,
 Kansa huutaa tavallansa:
 Tulemme ilman aikahan,
 Kauvan on jo toimeen tultu,
 Vaikk’ei koulun nimee kuultu;
 Koulua ei se tarvitse
 Ken maasta leipäns kaivanee.

 Näin tytyy kansa itsehensä,
 Pysyy aina vanhallaan,
 Vastustelee edistystä,
 Turmeleepi lastensa
 Pyrinnön ja luonnonlahjat,
 Keksinnöt ja hyvät tavat,
 Vangitsee ne olemaan
 Isäinsä elinkeinolla.

 Jos kaikki talonpojan lapset
 Kansakouluun pääsisi!
 Ett’ opettaja luonnon-lahjat
 Kunkin heidän näkisi;
 Niinpä kansa lapsistansa
 Useoista poi’istansa
 Näkis maamme patsaita,
 Virka-miehiä tulevan.

 Ja jos ei tahdo käyskennellä
 Muuta kun kansakoulua;
 Oppinunna viljeleehän
 Taidollisesti peltoa.
 Sivistystä tuottaa taito,
 Tutkinnoita antaa luonto;
 Siitä tullaan tuntemaan
 Likisemmin Jumalaa.

K. F. Wahlman.

Lähde: Sanomia Turusta 26.6.1868.

K. F. Wahlman
Runot
Sanomia Turusta
1868